أن ما اقوله هو جزء حقيقي من حياتي كتبته من بابين الاول الوفاء للصديق النادر والثاني شكرا لله على نعمته بهذا الصديق
هو صديق الصبا ... وفيه صفات يحبها الرجال وتعشقها النساء
هو ممكن تكول عنه وانته مطمأن انه حزام الضهر ومن توكع ابشدة لو يوكفك لو يوكع وياك ابد ما يعرف المادة عنده الفلس والمليون بنفس المقياس شكد ما يحبك يغضب بسرعة ويرجع يبتسم ما يضم شي ابكلبه عليك ولا يشتغل دفن ما يتعبك بضيمه ويتعب ابضيمك يشتاقلك وانته كاعد يمه ... شكد بسييييييييييط وشكد يخوف انخاف لا نجرح مشاعرة الوهاجة هذا الحجي كلش اشويه عليه بس حتى لا اطول....... اما ما يحبه النساء فيه فاكول :هنيالها التحصله....... اشهر شاب بالشجاعة وسمعته يمكن ماليه بغداد والله بدون مبالغة رجل بمعنى الرجل الي تكون تحت حماه بعد لا تخاف من الزمن وحدة عشيره واما الجمال يسمونه بمكان عمله طاووس الدائره اشكد ما انيق وبعد صفة بيه هم تحبها النساء ما مزوج......
وفد كلبه طيييييييييييييييييب وماعنده غدر بقاموس حياته ابد وذواق خطير للشعر الشعبي وقمة بالرومانسية ودائما محور كعدتنا ونورها
عبالكم جذب والله على كل كلمة قلتها شهيد وبعد شي على زغر سنه توفق لحج بيت الله
سؤال الكم كلكم العنده هيج صديق اشون يتعامل وياه
تقبلوي تحياتي ولو تطفلت عليكم قليلا اعضاء المنتدى
عدل سابقا من قبل الزمن المسروق في الأربعاء فبراير 09, 2011 2:41 pm عدل 1 مرات (السبب : تبديل كلمة)